Președintele PSD susține că USL nu este de acord cu ACTA (Tratatul Comercial împotriva Produselor Contrafacute) semnat recent de Guvern și anunță că dacă va ajunge la guvernare PSD va suspenda aplicarea acestui tratat până ce nu va avea loc un dialog cu societatea civilă.

Președintele PSD susține că USL nu este de acord cu ACTA (Tratatul Comercial împotriva Produselor Contrafacute) semnat recent de Guvern și anunță că dacă va ajunge la guvernare PSD va suspenda aplicarea acestui tratat până ce nu va avea loc un dialog cu societatea civilă.

Ponta a cerut Guvernul să explice de ce a semnat ACTA fără să existe o discuție publică în prealabil.

„Guvernul trebuie să explice de ce a semnat ACTA în numele României, fără niciun fel de dezbatere publică! Când vom ajunge la guvernare, mă oblig să suspend aplicarea ACTA, până ce nu va avea loc o dezbatere publică. Socialiștii și liberalii, în Parlamentul European, au cerut mai multă transparență. Singurii care s-au opus acestei rezoluții au fost eurodeputații PDL. Votul va fi în vară, și vă asigur că nu vom susține ACTA în forma actuală, fără dezbateri și fără acord cu societatea civilă. Cei din PDL ar trebui să explice de urgență de ce susțin astfel de reglementări fără niciun fel de dialog cu nimeni”, scrie Victor Ponta pe Facebook.

Mesajul este reluat și pe contul de Facebook al europarlamentarului Daciana Sârbu, soția liderului PSD. Liberalii și-au prezentat poziția față de ACTA prin europarlamentarul Renate Weber.